text: Døvefest udviklede sig voldeligt
  18 april 2010 kl. 07.19
  En stor fest for døve og tunghøre i Fredericia gav overarbejde til politiet og endte i en sag om vold.
  150 døve og tunghøre var lørdag aften samlet til en stor fest i Danmarksgade i Fredericia.
  Sent på aftenen blev politiet tilkaldt da en af gæsterne lavede ballade og blev meget voldsom. Da politiet ville anholde manden greb kæresten ind og begyndte at slå og sparke på politiet.
  Kvinden slog en kvindelig betjent i ansigtet så brillerne faldt af og efterfølgende fik betjenten flere spark over benet.
  Begge de voldelige festdeltagere er nu anholdt og skal afhøres søndag af politiet.
  